Oficiālais Vēstnesis L 092 , 09/04/2003 Lpp. 0006 - 0006



Komisijas Regula (EK) Nr. 631/2003 (2003. gada 7. aprīlis), ar kuru attiecībā uz olīvu nozares tirgus dalībnieku darba programmu apstiprināšanas nosacījumiem un termiņiem 2002./2003. un 2003./2004. tirdzniecības gadā groza Regulu (EK) Nr. 1334/2002, ar ko nosaka sīki izstrādātus noteikumus Padomes Regulas (EK) Nr. 1638/98 piemērošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Regulu (EK) Nr. 1638/98, ar ko groza Regulu Nr. 136/66/EEK par eļļas un tauku tirgus kopīgo organizāciju [1], kurā grozījumi izdarīti ar Regulu (EK) Nr. 1513/2001 [2], jo īpaši tās 4.a panta 4. punkta a) un c) apakšpunktu, tā kā: (1) Komisijas Regula (EK) Nr. 1334/2002 [3], kurā grozījumi izdarīti ar Regulu (EK) Nr. 1965/2002 [4], attiecībā uz 2002./2003. un 2003./2004. tirdzniecības gadu paredz olīvu nozares tirgus dalībnieku organizāciju darba programmu apstiprināšanas noteikumus Regulas (EK) Nr. 1638/98 4.a pantā paredzētā Kopienas finansējuma nolūkā. Lai vienkāršotu šo noteikumu administrēšanu un rosinātu nozares organizāciju plašu iesaistīšanos, ir jāgroza daži ražotāju organizāciju asociāciju apstiprināšanas nosacījumi. (2) Darba programmu finansējuma noteikumi ir jauni, sastādot apstiprinātu tirgus dalībnieku organizāciju darba programmas, jāveic apjomīgs sagatavošanas darbs. Tāpēc ir jāpagarina Regulā (EK) Nr. 1334/2002 minētie attiecīgie termiņi. (3) Attiecīgi ir jāgroza Regula (EK) Nr. 1334/2002. (4) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1334/2002 groza šādi: 1. Regulas 2. panta 3. punktu aizstāj ar šādu: "3. Neskarot šīs regulas 10. panta 1. punktu, olīvu nozares tirgus dalībnieku organizācijas un to asociācijas, kas apstiprinātas saskaņā ar Regulas Nr. 136/66/EEK 20.c pantu, un citas dalībvalsts atzītas olīvu nozares tirgus dalībnieku organizācijas, kas iesniedz darba programmu saskaņā ar 5. pantu, uzskata par apstiprinātām saskaņā ar šo regulu, ja tās atbilst 1. un 2. punktā minētajiem kritērijiem. Ražotāju organizāciju asociācijās tomēr var iekļaut ne vairāk kā 10 % ražotāju organizāciju, kas nav apstiprinātas saskaņā ar a) punktu, vai arī ne vairāk kā septiņas šādas organizācijas." 2. Regulas 3. panta 1. punktā datumu "2003. gada 31. marts" aizstāj ar datumu "2003. gada 31. maijs". 3. Regulas 5. panta 2. punkta pirmajā daļā datumu "2003. gada 31. marts" aizstāj ar datumu "2003. gada 31. maijs". 4. Regulas 6. panta 3. punkta pirmajā daļā datumu "2003. gada 31. maijs" aizstāj ar datumu "2003. gada 31. jūlijs". 5. Regulas 11. panta 2.punkta pirmajā un otrajā daļā datumu "2003. gada 30. jūnijs" aizstāj ar datumu "2003. gada 5. septembris". 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2003. gada 31. marta. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 7. aprīlī Komisijas vārdā — Komisijas loceklis Franz Fischler [1] OV L 210, 28.7.1998., 32. lpp. [2] OV L 201, 26.7.2001., 4. lpp. [3] OV L 195, 24.7.2002., 16. lpp. [4] OV L 300, 5.11.2002., 4. lpp. --------------------------------------------------